Jautājumi par atklātu konkursu “Valkas J.Cimzes ģimnāzijas internāta pārbūve”, iepirkuma Id.Nr. VND 2017/6K/ERAF.

I.kārta

**1.Jautājums:**

1. Grīdām G-04 (lapa AR-14IZM) pie kādas konstrukcijas ir paredzēts stiprināt vēja plēvi ar latu? Lūdzam dot risinājumu.

**1.Atbilde:**

1. G-04 ir bēniņu grīda. Pretvēja izolācija ieklājama virs siltumizolācijas. Siltumizolācijas un pretvēja izolācijas ieklāšana veicama pa posmiem tā, lai pēc šo materiālu iestrādes nebūtu jāstaigā pa izveidoto siltumizolācijas un pretvēja izolācijas slāni. Pretvēja izolācija ieklājama saskaņā ar montāžas instrukcijām (ar pārlaidumiem utt.). Pretvēja izolāciju nostiprinošās latas stiprināmas: dzegas daļā – pie mūrlatas, jumta krēsla zonā – pie esošiem mūrētiem ķieģeļu stabiem, laipas zonā – pie laipas karkasa latām, skursteņu zonā – pie skursteņiem.

**2.Jautājums:**

2.Pie fasādes siltināšanas ar akmens vati (162.pozīcija) nav dots apjoms cokola profilam, armēšanas javai, PVC stūriem ar sietu un logu, durvju pieslēguma profiliem saskaņā ar projekta mezgliem.

**2.Atbilde:**

2.Visi tehnoloģiski nepieciešamie apjomi iekļaujami ārsienas siltināšanas un apmetuma sistēmas izveidē. Ar vārdu sistēma saprotams, ka tas ir viss fasādes izveidei nepieciešamo elementu, materiālu kopums.

162. pozīcijā iekļaut visus ar darba izpildi saistītos nepieciešamos materiālus, t.sk. armējošo javu.

Atsevišķi apjomi stūru līstēm, logu, durvju pieslēgumu profiliem projektā nav doti. Fasādes sistēmas izbūve veicama atbilstoši projektā dotajiem mezgliem. Profilu un līstu apjomus iespējams noteikt pēc rasējumos iekļautās informācijas, t.i. plāniem, fasādēm, logu, durvju specifikācijām un citiem rasējumiem.

**3.Jautājums**

3.Pie cokola un fasādes siltināšanas ir paredzēts uzklāt tonētu dekoratīvo apmetumu, pēc darbu apjomiem nav saprotams kam ir paredzēta krāsa un krāsas tonēšanas apjoms?

**3.Atbilde**

3.Krāsa paredzēta krāsošanai, tonēšana – attiecīgā krāsas toņa iegūšanai. Projektā paredzētais risinājums – krāsots tonētais apmetums.

Ņemot vērā, ka fasādes krāsojuma risinājums veidots vairākos toņos, lai dažādu toņu salaiduma vietas būtu iespējams precīzi izveidot, tonētais apmetums krāsojams.

Darbu apjomus skatīt kopā ar būvprojektu.

**4.Jautājums**

4.Kuros darbu veidos ir iekļauta cokola atbēršana, blietējot pa kārtām, ēkas apmales izbūve?

**4.Atbilde**

4.Visi darbi, kas saistīti ar pamatu atjaunošanu, hidroizolēšanu, siltumizolācijas izveidi doti tāmes sadaļā *Pamati un grīda uz grunts.* Ēkas apmales izbūve iekļauta labiekārtošanas darbos.

**5.Jautājums**

5.Vai ārējās kāpnes ar pandusu un mardām paliek esošās?

**5.Atbilde**

 5.Objektā nav ne pandusa ne kāpņu, ne margu galvenās ieejas zonā, savukārt pagalma pusē esošās ārējās kāpnes paredzēts demontēt. Ārējās kāpnes, panduss un margas pie galvenās ieejas izbūvējamas no jauna. Objektu ir iespējams apskatīt dabā.

**6.Jautājums**

6.Vai 151.1. punktā latojuma apjoms nav par maz lai uzklātu jumta segumu atbilstoši montāžas instrukcijai?

**6.Atbilde**

6.Darbu apjomos kļūda. Nepieciešamais apjoms – 15.1 kub.m

Pretendentam labot 1.kārtas Lokālās tāmes Nr.1 (Vispārceltnieciskie darbi) pozīcijas Nr. 151.1 apjomu (daudzumu) no– 5.35 uz 15.1

**7. Jautājums**

7.Pie jumta J-01 montāžas nav kores apjoma, vai tā nebūs jāuzstāda?

**7.Atbilde**

7.Jumta seguma izveidei lietojamas skārda valcprofila loksnes, kas valcējamas. Korē nav paredzēts lietot speciālu kores elementu. 151.3. pozīcijā iekļaujami visi nepieciešamie skārda elementi, t.sk. lāseņi.